cyanic-selkie/wikianc huggingface dataset:
Ιθαγενείς πληθυσμοί της Αμερικής
Διεκδικήσεις
Μονομερή καταγγελία και αποχώρηση από τις συμφωνίες του 1851 και του 1868 που υπέγραψαν με την κυβέρνηση των Ηνωμένων Πολιτειών ανακοίνωσαν οι βορειοαμερικανοί Ινδιάνοι της φυλής Λακότα Σιου, ανακηρύσσοντας ταυτόχρονα τις ιστορικές περιοχές τους, μοιρασμένες σε 5 πολιτείες σήμερα, ως ανεξάρτητα εδάφη. Προς τούτο επέδωσαν αίτημα αναγνώρισης της ανεξαρτησίας τους σε πρεσβείες 15 χωρών.
Εξωτερικοί σύνδεσμοι
Κατηγορία:Ανθρωπολογία Κατηγορία:Εθνολογία Κατηγορία:Νομαδικές φυλές Κατηγορία:Αμερική
Νίκος Κυζερίδης
Ο Νίκος Κυζερίδης (1971) είναι παλαίμαχος Έλληνας ποδοσφαιριστής που αγωνιζόταν ως επιθετικός μέσος ή επιθετικός. Αγωνίστηκε επί σειρά ετών στην Α΄ Εθνική, ενώ χρίστηκε μια φορά διεθνής με την Εθνική Ελλάδας.
Ποδοσφαιρική καριέρα
Γεννήθηκε στις 20 Απριλίου του 1971 και ξεκίνησε την σταδιοδρομία του το 1990 από τη Νάουσα. Το καλοκαίρι του 1995 μεταγράφεται στον νεοφώτιστο τότε στην Α' Εθνική, Πανηλειακό όπου έμεινε μέχρι το τέλος της σεζόν 1997/98. Έπειτα είχε ένα σύντομο πέρασμα από στην αγγλική Πόρτσμουθ που συμμετείχε στο πρωτάθλημα της Τσάμπιονσιπ, για να αποκτηθεί κατά τη χειμερινή μεταγραφική περίοδο του 1998/1999 από τον Άρη.
Στην ομάδα της Θεσσαλονίκης αγωνίστηκε μέχρι το 2004, πετυχαίνοντας δυο εξόδους στο Κύπελλο ΟΥΕΦΑ και μια συμμετοχή σε τελικό του Κυπέλλου Ελλάδος, ενώ τη σεζόν 2003/04, που ο Άρης κινδύνευσε άμεσα με υποβιβασμό στην Β' Εθνική αναδείχτηκε πρώτος σκόρερ της ομάδας με 7 τέρματα.
Στις 8 Απριλίου του 1998 αγωνίστηκε με την Εθνική Ελλάδος σε φιλική αναμέτρηση εναντίον της Ρουμανίας.
Προσωπική ζωή
Το 2012 ο Κυζερίδης διαγνώστηκε με καρκίνο. Τη δημοσιοποίηση του προβλήματός του ακολούθησε κύμα συμπαράστασης από τον αθλητικό χώρο, καθώς και από το φίλαθλο κοινό. Τον Σεπτέμβριο του 2018 ο ίδιος ανακοίνωσε πως ξεπέρασε οριστικά την ασθένειά του.
Πηγές
Κατηγορία:Έλληνες ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Άρη Θεσσαλονίκης Κατηγορία:Ποδοσφαιριστές Α.Ο. Πανηλειακού Κατηγορία:Ποδοσφαιριστές Α.Π.Σ. Μακεδονικού Νεάπολης Κατηγορία:Ποδοσφαιριστές Α.Σ. Αετού Σκύδρας Κατηγορία:Ποδοσφαιριστές Αγροτικού Αστέρα Ευόσμου Π.Μ.Α.Σ. Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Π.Α.Ε. Βέροιας Κατηγορία:Ποδοσφαιριστές Πόρτσμουθ ΦΚ Κατηγορία:Ποδοσφαιριστές Φ.Α.Σ. Νάουσας Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Φούτμπολ Λιγκ (Ελλάδα) Κατηγορία:Ποδοσφαιριστές Γ΄ Εθνικής Ελλάδας
Γιόχαν Τσούκερτορτ
Ο Γιόχαν Τσούκερτορτ (Johannes Zukertort, 1842-1888) ήταν πολωνο-γερμανο-εβραϊκής καταγωγής σκακιστής. Υπήρξε πολύ ισχυρός σκακιστής, από τους κορυφαίους του 19ου αιώνα. Η ζωή του καλύπτεται από μυστήριο, καθώς πολλά από όσα έχουν γραφτεί για αυτόν δεν υποστηρίζονται από έγκυρες πηγές.
Βιογραφία
Γεννήθηκε στις 7 Σεπτεμβρίου 1842 στο Λούμπλιν. Φέρεται να σπούδασε χημεία, φυσιολογία και ιατρική. Επίσης, αναφέρεται πως μιλούσε εννέα γλώσσες, ήταν ξιφομάχος, διακρίθηκε στο ντόμινο και το ουίστ, πολέμησε στον Αυστρο-πρωσικό Πόλεμο το 1866 και παρασημοφορήθηκε αρκετές φορές. Ακόμα, υπήρξε μουσικός, δημοσιογράφος και πολιτικός ακτιβιστής, που αγωνίστηκε ιδιαίτερα για τη βελτίωση των συνθηκών κράτησης των φυλακισμένων.
Ιδιαίτερα ταλαντούχος στο σκάκι, έδωσε σειρά από ματς με τον Γερμανό Άντολφ Άντερσεν, που μετά την αποχώρηση του Μόρφυ και του Στάουντον θεωρείτο ο ισχυρότερος παίκτης του κόσμου. Το 1865 νίκησε με σκορ 10-4 τον Άντερσεν (οπότε και αναδείχθηκε ανεπίσημος παγκόσμιος πρωταθλητής), όπως και το 1867 και το 1871 (με σκορ 5-2). Στο ενδιάμεσο (1868) είχε ηττηθεί με 3½ – 8½.
Το 1867 εγκαταστάθηκε στο Βερολίνο, ενώ το 1872 μετακόμισε στο Λονδίνο. Εκείνη τη χρονιά ηττήθηκε από τον Βίλελμ Στάινιτς με 3-9 (+ 1, = 4, - 7). Τα τουρνουά ήσαν σπάνια, τα χρόνια εκείνα, πάντως ο Τσούκερτορτ εξακολουθούσε να είναι ένας από τους πιο πετυχημένους παίκτες: Το 1872 ήρθε 3ος στο Λονδίνο (μετά τους Στάινιτς και Μπλάκμπερν), το 1877 ήταν 1ος στην Κολωνία και 2ος στη Λειψία. Το 1878 ισοβάθμησε 1ος – 2ος, με τον Γουίναβερ, στο Παρίσι. Νίκησε στο tie-break και πήρε το 1ο έπαθλο. Το 1881 ήταν 2ος στο Βερολίνο, μετά τον Μπλάκμπερν. Την ίδια χρονιά, νίκησε τον Μπλάκμπερν σε ματς, 8½ – 4½ (+ 6, = 5, - 2). Η μεγαλύτερη επιτυχία του ήρθε το 1883, όταν θριάμβευσε στο τουρνουά του Λονδίνου, με 22/26 (οι ισοπαλίες ξαναπαίζονταν, μέχρι να αναδειχθεί νικητής).
Αυτή η λαμπρή νίκη, του έδωσε το δικαίωμα να αγωνιστεί στο 1ο επίσημο ματς για το Παγκόσμιο Πρωτάθλημα Σκακιού. Το ματς έγινε το 1886, τμηματικά στη Νέα Υόρκη, το Σεντ Λούις και τη Νέα Ορλεάνη, με αντίπαλο τον Αυστριακό Βίλελμ Στάινιτς. Αν και προηγήθηκε 4-1, ο Τσούκερτορτ ηττήθηκε με σκορ 7½ – 12½ (+ 5, = 5, - 10) και έτσι ήταν ο Στάινιτς αυτός που ανακηρύχθηκε ως ο 1ος παγκόσμιος πρωταθλητής στο σκάκι.
Μετά την ήττα αυτή, ο Τσούκερτοτ κατέρρευσε και η υγεία του επιδεινώθηκε. Διαγνώστηκε πως έπασχε από διάφορες ασθένειες, μεταξύ αυτών από διαβήτη, καρδιακή ανεπάρκεια, νεφρική ανεπάρκεια και αρτηριοσκλήρωση. Οι γιατροί του συνέστησαν να αφήσει το σκάκι, αλλά αυτός δεν τους άκουσε. Τελικά, πέθανε από εγκεφαλική αιμορραγία στις 20 Ιουνίου 1888 – σε ηλικία 45 ετών-κατά τη διάρκεια παρτίδας στο Simpson's Divan, στο Λονδίνο.
Ο Τσούκερτορτ είχε διακριθεί και στο τυφλό σκάκι (έπαιζε με δεμένα τα μάτια, ταυτόχρονα εναντίον πολλών αντιπάλων), ενώ συνεργάστηκε και με διάφορα σκακιστικά περιοδικά της εποχής, στη Γερμανία και την Αγγλία. Είχε προτίμηση στα κλειστά ανοίγματα, όμως ήταν εκπληκτικός και στο τακτικό σκάκι και άφησε πολλές παρτίδες με κομψούς συνδυασμούς. Εκτός από την αδύναμη υγεία του, θεωρείται ότι υστερούσε έναντι του Στάινιτς στην κατανόηση του στρατηγικού παιχνιδιού, για αυτό και στο ματς του 1886 έχασε κάποιες παρτίδες που χαρακτηρίζονταν από παιχνίδι θέσεων και μανούβρες κομματιών.
Εξωτερικοί σύνδεσμοι
Κατηγορία:Πολωνοί σκακιστές Κατηγορία:Γερμανοί σκακιστές Κατηγορία:Βρετανοί σκακιστές Κατηγορία:Εβραίοι Κατηγορία:Εβραίοι σκακιστές
Γιόχαν Κέλερ
Βιογραφία
Γεννήθηκε το 1826 στο Suure-Jaani, κοντά στον οικισμό Ιβάσκι της σημερινής επαρχίας Βίλγιαντι της Εσθονίας, η οποία τότε υπαγόταν στη Ρωσική Αυτοκρατορία. Προερχόταν από φτωχή οικογένεια και έμαθε τα πρώτα γράμματα στο δημόσιο σχολείο του Βίλγιαντι, ενώ κατόπιν σπούδασε ζωγραφική στο Τσέσις της Λιβονίας. Το 1846 συνέχισε τις σπουδές του στην Ακαδημία Καλών Τεχνών της Αγίας Πετρούπολης, από την οποία τιμήθηκε με χρυσό μετάλλιο κατά την αποφοίτησή του το 1855. Τα επόμενα χρόνια ταξίδεψε στη Δυτική Ευρώπη (Παρίσι, Ρώμη κ.α.) όπου φιλοτέχνησε διάφορους πίνακες τους οποίους παρουσίαζε σε εκθέσεις.
Επιστρέφοντας στη Ρωσία εγκαταστάθηκε στην Αγία Πετρούπολη όπου ακολούθησε ακαδημαϊκή καριέρα ως καθηγητής στη Σχολή Καλλιτεχνικής Ανάπτυξης, καθώς και στην Ακαδημία Καλών Τεχνών. Παράλληλα, υπήρξε δάσκαλος ζωγραφικής των μελών της ρωσικής βασιλικής οικογένειας. Παρουσίασε τα έργα του και εκτός ρωσικής επικράτειας, ενώ το 1874, ως αναγνώριση για την αξία και την ποιότητα των υδατογραφιών του, έγινε δεκτός στον Βελγικό Βασιλικό Σύνδεσμο Υδατογράφων. Απεβίωσε το 1899.
Δράση στα πλαίσια του εσθονικού εθνικού κινήματος
Τη δεκαετία του 1860 εγκαινιάστηκαν οι επαφές του Κέλερ με τους κύκλους των μορφωμένων Εσθονών. Παράλληλα ο Κέλερ χρησιμοποίησε τη θέση του στην Αγία Πετρούπολη προκειμένου να ενισχύσει τους αγρότες της Εσθονίας.
Αποτίμηση
Ο Κέλερ συγκαταλέγεται μαζί με τους Κρίστιαν Ράουντ και Αντς Λαϊκμάα στην τριάδα των κορυφαίων Εσθονών ζωγράφων του 19ου αιώνα. Ξεχώρισε κυρίως για τις προσωπογραφίες και τις τοπιογραφίες του, ενώ μνημονεύεται και για τη συμβολή του στην ανάπτυξη του εσθονικού εθνικού κινήματος. Το 1976 ανεγέρθη στο Βίλγιαντι ανδριάντας προς τιμήν του (έργο των Έντγκαρ Βίιες και Ρέιν Λούουπ), ενώ το 2001 τα Εσθονικά Ταχυδρομεία εξέδωσαν γραμματόσημο με τη μορφή του, με αφορμή τη συμπλήρωση 175 ετών από τη γέννησή του.
Εξωτερικοί σύνδεσμοι
Κατηγορία:Εσθονοί ζωγράφοι Κατηγορία:Ρώσοι ζωγράφοι
Διοικητική διαίρεση νομού Φλώρινας (πρόγραμμα Καποδίστριας)
Στον παρακάτω κατάλογο αναφέρονται οι δήμοι, οι κοινότητες, τα δημοτικά, κοινοτικά διαμερίσματα και οι οικισμοί του νομού Φλώρινας σύμφωνα με το Σχέδιο Καποδίστριας, το οποίο ίσχυσε μέχρι το 2010. Ο Νομός Φλώρινας υπάγεται διοικητικά στην Περιφέρεια Δυτικής Μακεδονίας.
Νομός Φλώρινας  [ 54.768 ]
-- Δήμος Φλώρινας --
Ο δήμος Φλώρινας έχει (πραγματικό) πληθυσμό 20.178 κατοίκους. Στον δήμο περιλαμβάνονται:
-- Δήμος Αετού --
Ο δήμος Αετού έχει (πραγματικό) πληθυσμό 3.727 κατοίκους. Στον δήμο περιλαμβάνονται:
-- Δήμος Αμυνταίου --
Ο δήμος Αμυνταίου έχει (πραγματικό) πληθυσμό 8.378 κατοίκους. Στον δήμο περιλαμβάνονται:
-- Δήμος Κάτω Κλεινών --
Ο δήμος Κάτω Κλεινών έχει (πραγματικό) πληθυσμό 3.963 κατοίκους. Στον δήμο περιλαμβάνονται:
-- Δήμος Μελίτης --
Ο δήμος Μελίτης έχει (πραγματικό) πληθυσμό 7.038 κατοίκους. Στον δήμο περιλαμβάνονται:
-- Δήμος Περάσματος --
Ο δήμος Περάσματος έχει (πραγματικό) πληθυσμό 5.510 κατοίκους. Στον δήμο περιλαμβάνονται:
-- Δήμος Πρεσπών --
Ο δήμος Πρεσπών έχει (πραγματικό) πληθυσμό 1.851 κατοίκους. Στον δήμο περιλαμβάνονται:
-- Δήμος Φιλώτα --
Ο δήμος Φιλώτα έχει (πραγματικό) πληθυσμό 4.532 κατοίκους. Στον δήμο περιλαμβάνονται:
-- Κοινότητα Βαρικού --
Η κοινότητα Βαρικού έχει (πραγματικό) πληθυσμό 698 κατοίκους και περιλαμβάνει:
-- Κοινότητα Κρυσταλλοπηγής --
Η κοινότητα Κρυσταλλοπηγής έχει (πραγματικό) πληθυσμό 660 κατοίκους και περιλαμβάνει:
-- Κοινότητα Λεχόβου --
Η κοινότητα Λεχόβου έχει (πραγματικό) πληθυσμό 1.227 κατοίκους και περιλαμβάνει:
-- Κοινότητα Νυμφαίου --
Η κοινότητα Νυμφαίου έχει (πραγματικό) πληθυσμό 413 κατοίκους και περιλαμβάνει:
Κατηγορία:Νομός Φλώρινας Φλωρινας
Μουαζέζ Ιλμιγέ Τσιγκ
Η Τσιγκ γεννήθηκε στην Προύσα, της Οθωμανικής Αυτοκρατορίας, από γονείς Τάταρους από την Κριμαία. Οι οικογένειες των γονιών της είχαν αναγκαστεί να μεταναστεύσουν στην Τουρκία. Η Τσιγκ γεννήθηκε ελάχιστα πριν ξεσπάσει ο Πρώτος Παγκόσμιος Πόλεμος. Κατά την εισβολή των Ελληνικών στρατευμάτων στη Σμύρνη, ο πατέρας της πήρε την οικογένειά του και εγκαταστάθηκε στην πόλη Τσορούμ, όπου τα παιδιά του έλαβαν την πρώτη τους εκπαίδευση. Παρόλα αυτά, σε ηλικία 17 ετών εκείνη επέστρεψε στην Προύσα, όπου ολοκλήρωσε τις εγκύκλιες σπουδές της. Εργάστηκε για πέντε χρόνια ως δασκάλα, κι έπειτα πήγε στο Πανεπιστήμιο της Άγκυρας, όπου σπούδασε στο τμήμα της χετταιολογίας. Το 1940, έλαβε το πτυχίο της και ξεκίνησε να εργάζεται σε μουσεία και άλλα ινστιτούτα.
Παντρεύτηκε με τον τότε διευθυντή του μουσείου Τοπ Καπί, Μ. Κεμάλ Τσιγκ. Η Τσιγκ είναι υπέρμαχος του σεκουλαρισμού και των γυναικείων δικαιωμάτων στην Τουρκία. Είναι επίσης επίτιμο μέλος του Γερμανικού Ινστιτούτου Αρχαιολογίας και του Πανεπιστημίου Αρχαίων Επιστημών της Κωνσταντινούπολης. Το 2002, κυκλοφόρησε και η αυτοβιογραφία της, με τίτλο Çivi çiviyi söker. Αυτή και ο εκδότης της κατηγορήθηκαν ότι παρακινούν θρησκευτικό μίσος. Οι κατηγορίες έπεσαν τον Οκτώβριο του 2006, όταν πέρασε κι από δίκη (η οποία της χάρισε δημοσιότητα), λέγοντας ότι «Εγώ δεν προσέβαλα κανέναν... Εγώ είμαι μία γυναίκα της επιστήμης». Ενώ στη συνέχεια αθωώθηκε και ο εκδότης της. Κατά τη διάρκεια της καριέρας της έχει κυκλοφορήσει πάμπολλες μελέτες και συγγράμματα, τα οποία πολλά μεταφράστηκαν και στην αγγλική γλώσσα.
Εξωτερικοί σύνδεσμοι
Κατηγορία:Τούρκοι συγγραφείς Κατηγορία:Αρχαιολόγοι Κατηγορία:Αθεϊστές Κατηγορία:Υπεραιωνόβιοι
Γρηγόριος Παπαθεοδώρου
Ο Επίσκοπος Μεθώνης Γρηγόριος Παπαθεοδώρου (αναφερόταν ως Μεθώνης Γρηγόριος ) (1770 - 1825), ήταν ιερωμένος αγωνιστής του 1821 και πολιτικός από την Άλβαινα Ηλείας (με καταγωγή από τη Ζούρτσα Ηλείας).
Βιογραφία
Γεννήθηκε στο χωριό Άλβαινα τον Νοέμβριο του 1770 αλλά καταγόταν από τη Ζούρτσα της επαρχίας Ολυμπίας, εκεί είχε καταφύγει κυνηγημένη η οικογένεια του από τους Τούρκους. Ήταν γιος του παπα-Θεόδωρου Οικονόμου, ιερέας και πολιτικός προεπαναστατικά, και της Αναστασίας, ιερέας ήταν και ο θείος του πατέρα του παπα-Θανάσης. Είχε άλλους τέσσερις αδελφούς και μία αδελφή που όλοι πολέμησαν στον αγώνα, ήταν θείος του Αθανάσιου και του Γεώργιου Γρηγοριάδη.
Είχε μυηθεί στην Φιλική Εταιρεία το 1817 από τον Αντώνιο Πελοπίδα και πήρε μέρος στον ξεσηκωμό στην Μεθώνη στις 29 Μαρτίου 1821 όπου ο Γρηγόριος μαζί με άλλους οπλαρχηγούς ανάγκασαν του Τούρκους να κλειστούν στο κάστρο και φεύγει για την Πύλο να βοηθήσει στον εκεί ξεσηκωμό. Αναφέρεται ότι ήταν ο επικεφαλής όλων των Αρκαδικών στρατιωτικών σωμάτων που πήραν μέρος σε πολιορκίες και αλώσεις φρουρίων.
Χρημάτισε πληρεξούσιος στην Β' Εθνοσυνέλευση Άστρους το 1823, και πρόεδρος της Πελοποννησιακής γερουσίας το 1824 ,
Το 1825 αιχμαλωτίστηκε και κλείστηκε φυλακή στο κάστρο της Μεθώνης όπου πέθανε μην αντέχοντας τα βασανιστήρια στα οποία τον υπέβαλαν οι Οθωμανοί.
Προτομή του υπάρχει στον τόπο του μαρτυρίου του στη Μεθώνη Μεσσηνίας.
Πηγές
Κατηγορία:Κληρικοί αγωνιστές του 1821 Κατηγορία:Επίσκοποι του 19ου αιώνα Κατηγορία:Έλληνες πληρεξούσιοι Κατηγορία:Έλληνες Γερουσιαστές Κατηγορία:Έλληνες μέλη της Φιλικής Εταιρείας Κατηγορία:Επίσκοποι Μεθώνης
Καρταχένα
Η ονομασία Καρταχένα (Cartagena) μπορεί να αναφέρεται σε μια από τις ακόλουθες πόλεις:
Γκράνμα
Η λέξη Γκράνμα (Granma) μπορεί να αναφέρεται:
Στη μετα-επαναστατική Κούβα πήραν προς τιμή του σκάφους το όνομά τους:
Τζίζο
Ο Τζίζο Jizō ή Ojizō-sama (地蔵) είναι το ιαπωνικό όνομα του Κσιτιγκάρμπα (Ksitigarbha) (地藏菩薩), ενός δημοφιλούς Μποντισάτβα του Μαχαγιάνα Βουδισμού. Στην Ιαπωνία ο Τζίζο (Jizō) θεωρείται πως είναι ο προστάτης των μικρών παιδιών, των ταξιδιωτών, των πυροσβεστών και των εγκύων γυναικών. Προστατεύει ιδιαίτερα τα παιδιά, που πέθαναν πριν από τους γονείς τους. Αγάλματα του Τζίζο τοποθετούνται όχι μόνο σε ναούς αλλά και σε νεκροταφεία ή στις άκρες των δρόμων. Τα αγάλματα είναι συνήθως κατασκευασμένα από πέτρα, μπρούτζο ή ξύλο. Τα αγάλματα κάποιες φορές συνοδεύονται από έναν σωρό από μικρές πέτρες με την ελπίδα ότι τα νεκρά παιδιά θα υποφέρουν μικρότερο χρονικό διάστημα στον κάτω κόσμο. Τα αγάλματα κατασκευάζονται πολλές φορές έτσι ώστε να μοιάζουν με μικρά παιδιά. Ο Τζίζο μεταφράζεται ως «μήτρα της Γης», επειδή τζι (地) σημαίνει γη και ζο ( 蔵) σημαίνει μήτρα. Επίσης, μπορεί να αποδοθεί με τη φράση «θησαυρός της γης». Ο Τζίζο είναι μία από τις 13 θεότητες της Σινγκόν σέκτας του εσωτερικού βουδισμού στην Ιαπωνία. Οι Ιάπωνες έχουν αποδώσει πάνω από 70 ονόματα στον Τζίζο ανάλογα με τη σωτηριολογική αποστολή του και την ομάδα πιστών (π.χ. Shōgun Jizō για προστασία των στρατιωτών, Kuro Jizō ή Hitaki Jizō για προστασία από τη φωτιά, Koyasu Jizō για εύκολη σύλληψη και απόκτηση τέκνων, Chūji Jizō για θεραπεία της παράλυσης, Amagoi Jizō, ο οποίος ικετεύει τον ουρανό να βρέξει, Kinomoto Jizō, ο οποίος είναι ικανός να θεραπεύει ασθένειες ματιών). Σύμφωνα με έναν θρύλο το πρώτο άγαλμα Τζίζο ήρθε στην Ιαπωνία κατά τη διάρκεια της βασιλείας του βασιλιά Σόμου (724-749) και τοποθετήθηκε στo βουδιστικό ναό Τασιμπαναντέρα (Tachibanadera) και μετά στο ναό Χοριουτζί (Hōryū-ji).
Λατρευτικές και θρησκευτικές αντιλήψεις
Ο Τζίζο λατρεύεται ως προστάτης των ψυχών των παιδιών, που πέθαναν κατά τη γέννησή τους από κάποια αιτία, όπως αποβολή, ασθένεια ή έκτρωση. Διεξάγεται ειδική τελετή στην Ιαπωνία εδώ και 250 τουλάχιστον χρόνια, που ονομάζεται μιζούκο κουγιό (mizuko kuyō). Έχουν δημιουργηθεί και ιερά για την διεξαγωγή αυτής της τελετής στην Ιαπωνία. Οι λόγοι, που συντέλεσαν στη δημιουργία αυτής της τελετής είναι διάφοροι μεταξύ των οποίων η ενοχή για την έκτρωση, η επιθυμία για την ανάπαυση της ψυχής του εμβρύου, η θλίψη των γονέων, ή ο φόβος για ανταπόδοση από κάποιο κακό πνεύμα. Ο όρος mizuko (水子) είναι ένας ιαπωνικός όρος για ένα θνησιγενές παιδί, ενώ ο όρος kuyō (供養) αναφέρεται σε μία επιμνημόσυνη τελετή. Κατά τη διάρκεια της τελετής δίνονται προσφορές στον Τζίζο. Στην περίοδο Έντο, που ο λιμός είχε οδηγήσει κάποιους φτωχούς ανθρώπους στην βρεφοκτονία και στην άμβλωση, η τελετή προσαρμόστηκε, για να καλύψει και αυτές τις καταστάσεις. Η τελετή μιζούκο κουγιό περιλαμβάνεται ανάμεσα στις πρακτικές, που συνδέονται με τη λατρεία των προγόνων. Έτσι, κάποιες από τις πιο δημοφιλείς ημέρες για την τελετή μιζούκο κουγιό είναι οι παραδοσιακές βουδιστικές γιορτές κατά τις οποίες γίνονται προσφορές σε προγόνους. Η αύξηση των αμβλώσεων στην Ιαπωνία μετά τον Β' Παγκόσμιο Πόλεμο έδωσε ώθηση στην ευρεία χρήση αυτής της τελετής από τους Ιάπωνες. Η οικονομική ευμάρεια και η σεξουαλική ελευθερία οδήγησαν στην μεγάλη διάδοση της τελετής αυτής στην σύγχρονη εποχή.
Στην ιαπωνική μυθολογία πιστεύεται ότι οι ψυχές των παιδιών, που πεθαίνουν πριν από τους γονείς τους, δεν μπορούν να διασχίσουν τον μυθικό ποταμό Σανζού στη μεταθανάτια ζωή τους, γιατί δεν είχαν συσσωρεύσει καλές πράξεις σε ικανοποιητικό βαθμό. Ο Τζίζο σώζει αυτές τις ψυχές από το να αναγκάζονται να συσσωρεύουν πέτρες στις όχθες του ποταμού ως μετάνοια. Το βράδυ οι δαίμονες καταστρέφουν αυτές τις σωρούς από πέτρες και μιλούν άσχημα στα παιδιά. Ο Τζίζο κρύβει αυτές τις ψυχές από τους δαίμονες μέσα στην ρόμπα του. Οι γονείς τοποθετούν στα αγάλματα καπέλα, σκούφους, σαλιάρες και παιδικά παιχνίδια, έτσι ώστε ο Τζίζο να προστατεύει τα παιδία τους, που έχουν πεθάνει ή για να τον ευχαριστήσουν για τη διάσωση των παιδιών τους από ένα ατύχημα ή μία ασθένεια. Τα καπέλα, οι σκούφοι και οι σαλιάρες έχουν κόκκινο χρώμα, γιατί σύμφωνα με την ιαπωνική παράδοση το κόκκινο χρώμα διώχνει μακριά τους δαίμονες και τις ασθένειες.
Ο Τζίζο προέρχεται από την Ινδία και την Κίνα αλλά στην Ιαπωνία ενσωμάτωσε πολλές νέες αντιλήψεις από την περίοδο Καμακούρα και έπειτα. Στην Ιαπωνία ο Τζίζο εμφανίστηκε στην περίοδο Νάρα στις Δέκα Τσάκρας Σούτρα, αλλά άρχισε να γίνεται πιο δημοφιλής στην περίοδο Χεϊάν. Εξαιτίας της σύνδεσης του Τζίζο με το βασίλειο του θανάτου και με τις ψυχές, που υποφέρουν, ο Τζίζο συνδέεται με τον Αμίντα και την αντίληψη ενός ουράνιου παραδείσου, όπου οι πιστοί επιθυμούν να βρεθούν, για να αποφύγουν τα βάσανα της κόλασης. Ο Τζίζο παρουσιάζει πολλά κοινά σημεία με την Κάννον Μποντισάτβα στην Ιαπωνία και συνδέεται με την Σχολή της καθαρής χώρας.
Στην Ιαπωνία είναι συχνό το φαινόμενο να υπάρχουν έξι αγάλματα Τζίζο μαζί σε μία τοποθεσία και ονομάζονται Ρόκου Τζίζο (Roku Jizō) (六地蔵)　(κυριολεκτικά έξι Τζίζο). Το κάθε άγαλμα συνδέεται με καθένα από τα έξι βασίλεια της επιθυμίας και της καρμικής αναγέννησης. Ο Τζίζο κρατάει μία ράβδο με έξι κρίκους, που τη κουνάει, για να διώξουν οι πιστοί τις ψευδαισθήσεις τους. Οι έξι κρίκοι συμβολίζουν τις έξι καταστάσεις της επιθυμίας και της καρμικής αναγέννησης. Η συνήθεια των έξι Τζίζο ίσως προήλθε από την Κίνα, επειδή στην Σούτρα των 10 Βασιλέων γίνεται αναφορά σε έξι φιγούρες του Τι-Τσάνγκ (Ti-Tsang). Η λατρεία των έξι Τζίζο ανάγεται στον 11ο αιώνα στην Ιαπωνία. Υπάρχει μια αντίστοιχη ομάδα έξι Κάννον, μία για καθένα από τα έξι βασίλεια, που διαμορφώθηκε από τη σχολή Τεντάι τον 10ο αιώνα. Καθένας από τους έξι Τζίζο κρατάει διαφορετικά αντικείμενα στα χέρια του. Έτσι, ο Τζίζο, που επισκέπτεται την κόλαση κρατάει μία ράβδο, που έχει στην κορυφή της ένα κρανίο ή ανθρώπινο κεφάλι. Ο Τζίζο, που επισκέπτεται το βασίλειο των πεινασμένων φαντασμάτων, μεταφέρει ένα μπολ, για να ταΐσει τους πεινασμένους. Ο Τζίζο, που επισκέπτεται το βασίλειο των ανθρώπων, έχει μαζί του ένα ροζάριο.
Ο Τζίζο δεν θέτει όρους και προϋποθέσεις για τη σωτηρία των ανθρώπων. Εμφανίζεται γεμάτος έλεος και συμπόνοια για τους ανθρώπους. Μπορεί να σώσει κάποιον άνθρωπο ακόμα κι αν δεν κάνει καμία προσπάθεια να τον λατρέψει.
Εξωτερικοί σύνδεσμοι
Κατηγορία:Βουδισμός Κατηγορία:Βουδισμός στην Ιαπωνία Κατηγορία:Ιαπωνική θρησκεία Κατηγορία:Θεότητες-προστάτες των παιδιών
Jackson Galaxy
O Jackson Galaxy (γεννημένος 28 Απριλίου 1966 ως Ρίτσαρντ Κίρσνερ [Richard Kirschner]) είναι Αμερικανός τηλεπαρουσιαστής και αναλυτής συμπεριφοράς γατών. Περισσότερο είναι γνωστός ως ο παρουσιαστής της τηλεοπτικής εκπομπής My Cat from Hell. Γεννήθηκε και μεγάλωσε στο Μανχάταν και σε ηλικία δέκα ετών ξεκίνησε να παίζει κιθάρα, έχοντας το όνειρο να γίνει rockstar. Το 1991, αποφοίτησε από το Πανεπιστήμιο της Άιοβα, λαμβάνοντας πτυχίο υποκριτικής. Κάπου στην δεύτερη δεκαετία της ζωής του, άλλαξε με κάθε νομιμότητα και το ονοματεπώνυμό του.
Το 1992, μετακόμισε στο Κολοράντο, ακολουθώντας την καριέρα ροκ μουσικού. Παράλληλα, άνηκε στο γκρουπ Humane Society of Boulder Valley, όπου έκανε διάσωση γατών, μαθαίνοντας εκεί για τις ποικίλλες συμπεριφορές αυτών των ζώων. Αφού εργαζόταν σε διάφορα καταφύγια ζώων, το 2002, ίδρυσε τη δική του οργάνωση, με όνομα Little Big Cat, Inc, με τον κτηνίατρο Δρ. Τζιν Χοβ. Το 2007, μετακόμισε στο Λος Άντζελες, όπου άρχισε να βοηθά ανθρώπους που είχαν πρόβλημα με τις γάτες τους. Το 2011, ξεκίνησε την εκπομπή My Cats from Hell, μία παραγωγή του Animal Planet, που ουσιαστικά ήταν ένα reality, των όσων προηγουμένως έκανε σε διάφορα σπίτια.
Εξωτερικοί σύνδεσμοι
Κατηγορία:Αμερικανοί τηλεπαρουσιαστές Κατηγορία:Γάτες
Μούσα Μπιχί Αμπντί
Ο Μούσα Μπιχί Αμπντί (Musa Bihi Abdi, σομαλικά: Muuse Bixi Cabdi, αραβικά: موسى بيحي عبدي) (γεννήθηκε το 1948 στη Χαργκέισα, της Βρετανικής Σομαλιλάνδης ) είναι πολιτικός από τη Σομαλιλάνδη και πρώην αξιωματικός του στρατού, Πρόεδρος της Σομαλιλάνδης από τον Δεκέμβριο του 2017. Στη διάρκεια της δεκαετίας του '70, υπηρέτησε ως πιλότος της Πολεμικής Αεροπορίας της Σομαλίας επί κυβερνήσεως του Σιάντ Μπάρε. Αργότερα ήρθε σε ρήξη με τον δικτάτορα Μπάρε και συνετέλεσε στην πτώση του καθεστώτος του. Το 1993 χρημάτισε υπουργός Εσωτερικών και Ασφαλείας της Σομαλίας.
Το 2010 ο Μπιχί διορίστηκε πρόεδρος του κυβερνώντος Κόμματος Ειρήνης, Ενότητας και Ανάπτυξης (Kulmiye) στη Δημοκρατία της Σομαλιλάνδης. Τον Νοέμβριο του 2015 επιλέχθηκε ως ο υποψήφιος του κόμματος για τις προεδρικές εκλογές κατά το 5ο ετήσιο συνέδριο της κεντρικής επιτροπής του κόμματος.
Στις 21 Νοεμβρίου 2017 ο Μπιχί ανακοινώθηκε ότι ήταν ο νικητής των προεδρικών εκλογών του 2017. Ορκίστηκε επίσημα πρόεδρος της Σομαλιλάνδης στις 13 Δεκεμβρίου 2017, με την τελετή να παρακολουθούν αξιωματούχοι της Αιθιοπίας, του Τζιμπουτί, της Ευρωπαϊκής Ένωσης και του Ηνωμένου Βασιλείου.
Παραπομπές
Κατηγορία:Πρόεδροι της Σομαλιλάνδης Κατηγορία:Ηγέτες κρατών μη αναγνωρισμένων διεθνώς
Αριέλ Ιμπαγάσα
Καριέρα
Ο Ιμπαγάσα ξεκίνησε την επαγγελματική καριέρα του στη Λανούς και μετακόμισε τον Ιούλιο του 1998 στην Ρεάλ Μαγιόρκα της Ισπανίας, μαζί με έναν συμπαίκτη του, τον Γκουστάβο Σιβιέρο (ένας Αργεντίνος, ο Τερματοφύλακας Κάρλος Ρόα, έκανε την ίδια κίνηση την σεζόν 1997-98), εντούτοις  με την ομάδα των Βαλεαρίδων Νήσων, που τερμάτισε τρίτη την σεζόν 1998-99, σχεδόν έχασε την ευκαιρία να μπει στη φάση των ομίλων του ΟΥΕΦΑ Τσάμπιονς Λιγκ 1998-99.
Τη σεζόν 2000-2001, ο Ιμπαγάσα, ευρύτερα γνωστός για τις αποφάσεις του που κατέληγαν σε γκολ, συμψηφίστηκε, ένα γκολ του, στα 10 καλύτερα γκολ της σεζόν και συνέχισε ως ένα αναπόσπαστο και βασικό μέλος στην 11άδα -και αρχηγός- για την ομάδα της Μαγιόρκας μέχρι την άφιξή του στην Ατλέτικο Μαδρίτης, τον Ιούλιο του 2003. Εκεί, ανανέωσε το συμβόλαιό του τον Μάρτιο του 2006, αλλά στις αρχές της σεζόν 2006-07 έφυγε πάλι για τη Ρεάλ Μαγιόρκα, όπου έγινε ένας από τους τοπ ασίστ στη σεζόν 2007-08.
Ο Ιμπαγάσα πήγε στην Βιγιαρρεάλ ΚΦ τον Ιούλιο του 2008 για 1,5 εκατ. Ευρώ, για 2 σεζόν. Δύο χρόνια αργότερα μετά από δύο άτυχες σεζόν, αμαυρώθηκε από μερικά σωματικά προβλήματα (ακόμα και αν κατάφερε να πετύχει 60 συμμετοχές με τη Βιγιαρρεάλ ΚΦ), ο 34χρονος, μετακόμισε στον Ολυμπιακό και την Ελλάδα με ένα 2ετές συμβόλαιο. Σκόραρε για πρώτη φορά με την ερυθρόλευκη φανέλα σε μια νίκη 5-1 σε φιλικό επί της Α.Σ. Ρόμα, συμβάλλοντας με 24 συμμετοχές (και 0 γκολ) με την φανέλα της ομάδας του Πειραιά και στέφθηκε πρωταθλητής της Σούπερ Λίγκα.
Τη σεζόν 2014-2015, στα 38 του, αγωνίστηκε με την φανέλα του Πανιωνίου.
Διακρίσεις
Σύλλογοι:
Εθνική Ομάδα:
Παραπομπές
Κατηγορία:Αργεντινοί ποδοσφαιριστές Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές Πανιωνίου Κατηγορία:Μέσοι ποδοσφαιριστές Κατηγορία:Ποδοσφαιριστές Κλουμπ Ατλέτικο Λανούς Κατηγορία:Ποδοσφαιριστές Ατλέτικο Μαδρίτης Κατηγορία:Ποδοσφαιριστές Βιγιαρρεάλ ΚΦ Κατηγορία:Ποδοσφαιριστές Εθνικής Αργεντινής Κ20 Κατηγορία:Ποδοσφαιριστές Εθνικής Αργεντινής Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Πριμέρα Ντιβιζιόν Κατηγορία:Ποδοσφαιριστές ΡΚΝ Μαγιόρκα Κατηγορία:Ξένοι ποδοσφαιριστές στην Ελλάδα Κατηγορία:Αργεντινοί ποδοσφαιριστές στο εξωτερικό
Νεόφυτος Παπαλαζάρου
Ο Νεόφυτος Παπαλαζάρου είναι Ελληνοκύπριος πολιτικός, ποιητής και συγγραφέας. Από το 2017 είναι δήμαρχος Δήμου Γερίου.
Βιογραφικά Στοιχεία
Ο Νεόφυτος Παπαλαζάρου γεννήθηκε στα Χολέτρια στις 23 Μαΐου 1963. Πατέρας του ήταν ο Παπαλάζαρος Νεοφύτου. Σπούδασε δημοσιογραφία στη Σόφια με υποτροφία της Παγκύπριας Πορείας Αγάπης Αρχιεπισκόπου Μακαρίου Γ΄.
Μετά την ολοκλήρωση των σπουδών επέστρεψε στην Κύπρο όπου και εργάστηκε ως δημοσιογράφος σε τοπικά μέσα μαζικής ενημέρωσης στην Πάφο. Το 1993 εγκαταστάθηκε στη Λευκωσία και ξεκίνησε να εργάζεται ως συντάκτης στον στο τηλεοπτικό σταθμό ΑΝΤ1 Κύπρου. Το 1998 ξεκίνησε να εργάζεται στην εφημερίδα Πολίτης. Το 2000 ανέλαβε αρχισυντάκτης στην εφημερίδα «Εργατικό Βήμα», η οποία αποτελεί εβδομαδιαίο εκφραστικό όργανο της συνδικαλιστικής οργάνωσης ΠΕΟ.
Επιπρόσθετα, διετέλεσε μέλος του διοικητικοί συμβουλίου του Θεατρικού Οργανισμού Κύπρου (ΘΟΚ). Επιπλέον, διετέλεσε Γραμματέας της Επιτροπής Τήρησης Μητρώου Μαχητών της Αντίστασης.
Είναι νυμφευμένος με την Κυπρούλα Βασιλείου και έχει ένα υιό και μια κόρη.
Πολιτική διαδρομή
Κατά τη διάρκεια των σπουδών του υπήρξε Γραμματέας της Φοιτητικής Οργάνωσης Κυπρίων Βουλγαρίας. Στη συνέχεια, διετέλεσε μέλος της Κεντρικής Επιτροπής του ΑΚΕΛ και μέλος του Πολιτιστικού Γραφείου του ΑΚΕΛ.
Στις Δημοτικές εκλογές του 2016 εκλέχθηκε Δήμαρχος Γερίου, έχοντας τη στήριξη του ΑΚΕΛ, του ΔΗΚΟ, της ΕΔΕΚ και της Συμμαχίας Πολιτών.
Συγγραφικό έργο
Ο Νεόφυτος Παπαλαζάρου ασχολείται με τη λογοτεχνία και την έρευνα. Έχει εκδώσει βιβλία και ποιητικές συλλογές. Επιπλέον, αρθρογραφεί για επίκαιρα πολιτιστικά, κοινωνικά και πολιτικά θέματα στον ημερήσιο, εβδομαδιαίο και περιοδικό τύπο.
Πηγές
Κατηγορία:Δήμαρχοι Γερίου Κατηγορία:Κύπριοι δημοσιογράφοι Κατηγορία:Κύπριοι ποιητές Κατηγορία:Κύπριοι λογοτέχνες
Join Together
Join Together είναι ο τίτλος του διπλού, ζωντανά ηχογραφημένου άλμπουμ του βρετανικού ροκ συγκροτήματος The Who, το οποίο κυκλοφόρησε το Μάρτιο του 1990 μέσω της δισκογραφικής εταιρείας "Virgin Records".
Η ηχογράφηση του άλμπουμ πραγματοποιήθηκε κατά την αμερικάνικη περιοδεία του συγκροτήματος το 1989, όπου οι The Who επανενώθηκαν και εμφανίστηκαν ζωντανά για πρώτη φορά μετά την διάλυση τους το 1982.
Στο πρώτο μέρος του περιλαμβάνει μία ζωντανή εκτέλεση ολόκληρου του δίσκου "Tommy", ενώ στο δεύτερο μέρος επιλογές τραγουδιών από την υπόλοιπη καριέρα του συγκροτήματος.
Το άλμπουμ σκαρφάλωσε στις χαμηλές θέσεις του Billboard 200 και μπήκε στο Top-75 του βρετανικού καταλόγου επιτυχιών.
Μέρος πρώτο
1. Overture/It's a Boy (Townshend) - 5:26
2. 1921 (Townshend) - 2:52
3. Amazing Journey (Townshend) - 3:07
4. Sparks (Townshend) - 4:36
5. Eyesight to the Blind (The Hawker) (Sonny Boy Williamson II) - 2:18
7. Cousin Kevin (Entwistle) - 3:56
8. The Acid Queen (Townshend) - 3:44
9. Pinball Wizard (Townshend) - 4:21
10. Do You Think It's Alright? (Townshend) - 0:23
11. Fiddle About (Entwistle) - 1:39
12. There's a Doctor (Townshend) - 0:21
13. Go to the Mirror! (Townshend) - 3:22
14. Smash the Mirror (Townshend) - 1:09
15. Tommy, Can You Hear Me? (Townshend) - 0:58
16. I'm Free (Townshend) - 2:09
17. Miracle Cure (Townshend) - 0:25
18. Sally Simpson (Townshend) - 4:18
19. Sensation (Townshend) - 2:22
20. Tommy's Holiday Camp (Moon) - 0:58
21. We're Not Gonna Take It (Townshend) - 8:44
Μέρος δεύτερο
22. Eminence Front (Townshend) - 5:53
23. Face the Face (Townshend) - 6:15
24. Dig (Townshend) - 3:46
25. I Can See for Miles (Townshend) - 3:43
26. A Little Is Enough (Townshend) - 5:06
27. 5:15 (Entwistle) - 5:48
28. Love Reign O'er Me (Townshend) - 6:49
29. Trick of the Light (Entwistle) - 4:49
30. Rough Boys (Townshend) - 4:44
31. Join Together (Townshend) - 5:15
32. You Better You Bet (Townshend) - 5:40
33. Behind Blue Eyes (Townshend) - 3:38
34. Won't Get Fooled Again (Townshend) - 9:30
Θέσεις τσαρτ
Join Together (άλμπουμ)
Επίσημη κυκλοφορία: Μάρτιος 1990
Τα μέλη των The Who
Το "Join Together" ηχογραφήθηκε από τους εξής μουσικούς:
Πηγές
Κατηγορία:Δισκογραφία των The Who Κατηγορία:Άλμπουμ του 1990
Μελιτζάνα παπουτσάκι
Η μελιτζάνα παπουτσάκι είναι ζεστό πιάτο με μελιτζάνες της ελληνικής κουζίνας. Η λέξη "παπουτσάκι" προέρχεται από την περσική "παπός" (پاپٯش) που χρησιμοποιείται επίσης στα τουρκικά.
Συστατικά
Το βασικό πιάτο αποτελείται από μελιτζάνες που έχουν βραστεί ή ψηθεί και οι κορυφές τους κόβονται κατά μήκος (γι 'αυτό μοιάζουν με μικρά παπούτσια). Η σάρκα αφαιρείται και αναμιγνύεται με άλλα συστατικά (μερικές φορές με αλεσμένο βόειο κρέας, μερικές φορές με αυγά, πράσινες πιπεριές ή πιπεριές, πράσινα κρεμμύδια, ντομάτες, λεμόνι και ελαιόλαδο.) Στην κορυφή της μπορεί να προστεθεί μοτσαρέλα ή φέτα και ψήνεται στη σχάρα.
Παραπομπές
Κατηγορία:Τρόφιμα με βάση τη μελιτζάνα Κατηγορία:Κρητική κουζίνα Κατηγορία:Ελληνική κουζίνα Κατηγορία:Βαλκανική κουζίνα
Βαλκανικό κύπελλο συλλόγων 1973
Βαθμολογία
Σχόλια: Ο όμιλος τελείωσε με απόλυτη ισοβαθμία των τριών ομάδων, με αποτέλεσμα η πρώτη θέση να κριθεί στη διαφορά τερμάτων, στην οποία επικράτησε η Τίργκου Μούρες που εκμεταλλεύτηκε καλύτερα την έδρα της κάνοντας εντυπωσιακές νίκες με 5-1 και 3-0 επί των αντιπάλων της.
Σχόλια: Ο Άρης ξεκίνησε εντυπωσιακά συντρίβοντας με 4-2 την Μπεσίκτας στο γήπεδο Χαριλάου. Αλλά στη συνέχεια έκανε δυο ήττες εκτός έδρας, οπότε έχασε κάθε ελπίδα για πρόκριση.
Εξωτερικοί σύνδεσμοι
Κατηγορία:Βαλκανικό κύπελλο συλλόγων ποδοσφαίρου Κατηγορία:Ποδόσφαιρο το 1973
Φιλαδέλφεια Κάτω Αιγύπτου
μικρογραφία|Ο Πτολεμαίος Β΄ ο Φιλάδελφος
Φιλαδέλφεια ήταν αρχαία ελληνιστική πόλη της Αιγύπτου στη Κάτω Αίγυπτο. Η πόλη ιδρύθηκε από τον Πτολεμαίο Β΄ Φιλάδελφο στα μέσα του τρίτου αιώνα π.Χ., στην σημερινή περιοχή της Νταρμπ Γερζέ, στην έρημο στα βορειοανατολικά του Φαγιούμ.
Οι ανασκαφές άρχισαν το 1908 κι έδειξαν ότι η πόλη είχε διαρρύθμιση από κάθετες οδούς, μεταξύ 5 και 10 μέτρων πλάτους, προσανατολισμένες προς τα τέσσερα σημεία του ορίζοντα, η διαίρεση του αστικού ιστού ήταν σε ορθογώνιες νησίδες που η κάθε μία αποτελούντο από είκοσι κατοικίες, ανασκάφηκε κι ένας ναός.
Οι ανασκαφές ανάκτησαν πολλά καθημερινά αντικείμενα και πολλούς παπύρους.
Πηγές
Κατηγορία:Πόλεις της Αρχαίας Αιγύπτου Κατηγορία:Αρχαιολογικοί τόποι στην Αίγυπτο
Η Καλύβα του Μπαρμπα-Θωμά
Η καλύβα του μπαρμπα-Θωμά, (πρωτότυπος τίτλος στα αγγλικά: Uncle Tom's Cabin or, Life Among the Lowly) είναι βιβλίο της Αμερικανίδας συγγραφέως Χάριετ Μπίτσερ Στόου (Harriet Beecher Stowe). Εκδόθηκε το 1852 και είχε σημαντικό αντίκτυπο στην συμπεριφορά απέναντι στους Αφροαμερικανούς και τη δουλεία στις ΗΠΑ. Ειδικά στην τελευταία περίπτωση το μυθιστόρημα αυτό ενέτεινε τη διαμάχη μεταξύ Αμερικανικού Βορρά και Νότου, η οποία οδήγησε στον Αμερικανικό Εμφύλιο Πόλεμο.
Η Καλύβα του Μπαρμπα-Θωμά ήταν το πιο δημοφιλές σε πωλήσεις μυθιστόρημα του 19ου αιώνα (και το δεύτερο πιο δημοφιλές βιβλίο εκείνου του αιώνα μετά τη Βίβλο) και θεωρείται πως συνδαύλισε το αποσχιστικό κίνημα της δεκαετίας του 1850. Τον πρώτο χρόνο της κυκλοφορίας του πουλήθηκαν 300.000 αντίτυπα μόνο στις ΗΠΑ. Ο αντίκτυπος του βιβλίου ήταν τόσο μεγάλος, ώστε όταν ο Αβραάμ Λίνκολν συνάντησε τη συγγραφέα στην αρχή του Αμερικανικού Εμφυλίου, λέγεται πως της είπε: «Ώστε αυτή είναι η μικρή κυρία που έκανε αυτόν τον μεγάλο πόλεμο».
Η υπόθεση
Το έργο έχει ως χρόνο που διαδραματίζεται τα μέσα του 19ου αιώνα και, συγκεκριμένα, την αμέσως προηγούμενη εποχή πριν από τον Αμερικανικό Εμφύλιο Πόλεμο και την απελευθέρωση των Αφροαμερικανών σκλάβων, μετά τη νίκη των δυνάμεων του Βορρά.
Η έκδοση
Η Καλύβα του Μπαρμπα-Θωμά πρωτοεμφανίστηκε ως σειρά σε 40 εβδομαδιαίες συνέχειες στο περιοδικό Εθνική Εποχή, ένα περιοδικό κατά της δουλείας, και ξεκίνησε με το τεύχος της 5ης Ιουνίου του 1851. Εξαιτίας της δημοτικότητας της σειράς, ο εκδότης John Jewett πρότεινε στη συγγραφέα τη μετατροπή της σειράς σε βιβλίο. Αν και η Στόου είχε επιφυλάξεις σχετικά με το αν κάποιος θα διάβαζε την Καλύβα του Μπαρμπα-Θωμά σε μορφή βιβλίου, τελικά συναίνεσε στην πρόταση.
thumb|right|300px|Ολοσέλιδη εικονογράφηση από τον Billings Hammatt για την Καλύβα του Μπαρμπα-Θωμά (πρώτη έκδοση: Boston: John P. Jewett and Company, 1852). Η γκραβούρα δείχνει την Ελίζα να λέει στον Μπαρμπα-Θωμά ότι έχει πωληθεί και τρέχει μακριά για να σώσει το παιδί της. Πεπεισμένος ότι το βιβλίο θα γίνει δημοφιλές, ο εκδότης πήρε την ασυνήθιστη (για την εποχή) απόφαση να προσθέσει έξι ολοσέλιδες γκραβούρες του Hammatt Billings στην πρώτη εκτύπωση. Εκδόθηκε σε μορφή βιβλίου στις 20 Μαρτίου 1852, και σχεδόν αμέσως εξαντλήθηκε. Ορισμένες άλλες εκδόσεις τυπώθηκαν σύντομα (όπως η πολυτελής έκδοση του 1853, η οποία διαθέτει 117 γκραβούρες του Billings)
Η Καλύβα του Μπαρμπα-Θωμά "πούλησε" εξίσου καλά και στη Μεγάλη Βρετανία, με την πρώτη έκδοση του Λονδίνου να εμφανίζεται το Μάιο του 1852 και να ανέρχεται σε 200.000 αντίτυπα. Σε λίγα χρόνια πάνω από 1,5 εκατ. αντίγραφα του βιβλίου κυκλοφόρησαν στη Μεγάλη Βρετανία, αν και οι περισσότερες από αυτές ήταν πειρατικά αντίτυπα (όπως και στις Ηνωμένες Πολιτείες). .
Εξωτερικοί σύνδεσμοι
Κατηγορία:Αμερικανικά μυθιστορήματα Κατηγορία:Ιστορικά μυθιστορήματα Κατηγορία:Μυθιστορήματα που έγιναν κόμικς Κατηγορία:Μυθιστορήματα που έγιναν ταινίες Κατηγορία:Μυθιστορήματα για παιδιά Κατηγορία:Δουλεία
Σίμος Αιτωλοακαρνανίας
Ο Σίμος ή η Σίμου, είναι χωριό της ορεινής Ναυπακτίας του νομού Αιτωλοακαρνανίας σε υψόμετρο 840 μέτρων. Σύμφωνα με την εφαρμογή του προγράμματος Καλλικράτης, μαζί με τον Κάμπο και το Παλαιοχώρι συναποτελούν την Τοπική Κοινότητα Σίμου που ανήκει στη Δημοτική Ενότητα Πυλλήνης του Δήμου Ναυπακτίας και ο πληθυσμός της, σύμφωνα με την απογραφή του 2011, είναι 65 κάτοικοι.
Γεωγραφία - Ιστορία
Ο Σίμος είναι κτισμένος στις νοτιοδυτικές πλαγιές του όρους Καλπάκι, ανάμεσα στα χωριά Κάμπος, Παλαιοχώρι, Ποκίστα. Βρίσκεται βόρεια της Ναυπάκτου σε απόσταση 29 χλμ. . Το χωριό υπάρχει από τους βυζαντινούς χρόνους και το όνομά του μάλλον προέρχεται από φεουδάρχη της περιόδου αυτής. Οι κάτοικοι το αποκαλούν Σίμου και έτσι το αναφέρει ο Γάλλος περιηγητής Φρανσουά Πουκεβίλ, την περίοδο της τουρκοκρατίας, μεταξύ των χωριών της περιοχής των Κραβάρων με πληθυσμό 40 οικογένειες.
Αξιοθέατα
Ο Σίμος φημιζόταν για τους μαστόρους του γι΄ αυτό και έχει πολλά παραδοσιακά κτίρια, μερικά από τα οποία έχουν χαρακτηριστεί νεώτερα μνημεία : Αξιόλογα κτίσματα θεωρούνται το "αρχοντικό των Ξυδαίων", οικογένειας στρατιωτικών και πολιτικών από την οποία προερχόταν ο οπλαρχηγός και αγωνιστής του 1821 Θύμιος Ξύδης που σκοτώθηκε στη μάχη στο Κρεμμύδι της Πυλίας, ο ανακαινισμένος μύλος του "Γιαννιά Μπουλέ", η πέτρινη βρύση “Λιονταράκι” στο κέντρο του χωριού, η τοξωτή μεγάλη πέτρινη βρύση με ανάγλυφη κεφαλή λιονταριού και η "Τρανή Βρύση" στην έξοδο του χωριού.
Παραπομπές
Κατηγορία:Χωριά του νομού Αιτωλοακαρνανίας Κατηγορία:Δήμος Ναυπακτίας Κατηγορία:Κράβαρα
Θανάσης Γκαϊφύλλιας
Ο Θανάσης Γκαϊφύλλιας (Σουφλί, 25 Οκτωβρίου 1947) είναι Έλληνας μουσικός, συνθέτης, στιχουργός και τραγουδιστής.
Βιογραφικά στοιχεία
Ο τραγουδοποιός Θανάσης Γκαϊφύλλιας, γεννήθηκε στις 25 Οκτωβρίου του 1947 στο Σουφλί του Έβρου. Σε ηλικία έξι ετών, το 1953, εγκαταστάθηκε με την οικογένειά του στην Κομοτηνή, όπου μεγάλωσε και τελείωσε το σχολείο. Το 1968 κάνει τον πρώτο του δίσκο στη Lyra του Αλέξανδρου Πατσιφά, με τίτλο το όνομά του, όπου ερμηνεύει και γράφει, επηρεασμένος από το Νέο Κύμα τα τέσσερα πρώτα του τραγούδια.
Ακολουθεί το "Ωτοστόπ" (Lyra 1971) και η "Ατέλειωτη Εκδρομή" (Minos 1975), δύο σπουδαίοι δίσκοι της ελληνικής δισκογραφίας. Το 1977 εγκαταλείπει τη δισκογραφία και τη νύχτα της Αθήνας και γυρίζει στην ιδιαίτερη πατρίδα του, τη Θράκη, όπου δεν σταμάτησε ούτε στιγμή να ασχολείται με τη μουσική. Άνοιξε ένα δισκοπωλείο – βιβλιοπωλείο, το περίφημο «Κύτταρο» που για τα επόμενα 26 χρόνια (έως τις αρχές του 2003) υπήρξε μια σημαντική κοιτίδα πολιτισμού για όλη την περιοχή της Θράκης. Το 1985 κυκλοφορεί τον τρίτο ολοκληρωμένο προσωπικό του δίσκο, το «Φύλλο Πορείας» στον οποίο συμμετέχει και η σύζυγός του Λία Τζιαμπάζη. Με τη νομικό και τραγουδίστρια Λία Τζιαμπάζη παντρεύτηκαν στις αρχές του 1985 και μέχρι σήμερα ζούνε μαζί στην Κομοτηνή. Έχουν δύο παιδιά, τη Δανάη (γεν. 1985) και τον Κωνσταντίνο (γεν. 1987).
Στις αρχές της δεκαετίας του ΄90 ο Θανάσης Γκαϊφύλλιας ξεκινά τις δικές του δισκογραφικές παραγωγές μέσα από το label «Δίσκοι Κύτταρο Κομοτηνής». Κάνει δύο προσωπικούς δίσκους, το «Βραδιάζει» (1991) και το «Stavento» (1999), ένα cd single με τον τίτλο «Το τραγούδι της τιμής» (1997) όπου συνεργάζεται με το σχήμα «Αλάβαστρο» (μουσουλμάνοι και χριστιανοί μουσικοί της Θράκης) και το «Επί Πτυχίω» (1996) με τραγούδια που ερμήνευσαν και έγραψαν παλιοί φοιτητές του Δημοκριτείου Πανεπιστημίου Θράκης, όπως ο Λάκης Λαζόπουλος, ο Θοδωρής Ξυδιάς, ο Κώστας Λειβαδάς, ο Γιώργος Λαγγουρέτος, η Λία Τζιαμπάζη κ.ά. Την ίδια εποχή συμμετέχει, ως ερμηνευτής, σε δίσκους των Νότη Μαυρουδή, Γιώργου Φραντζολά, Τάκι Αλεξίου, κ.ά.
Έχει κάνει μουσικές εκπομπές στην ΕΡΑ Κομοτηνής και έχει γράψει μουσική και τραγούδια για θεατρικά έργα που ανέβασε το ΔΗ.ΠΕ.ΘΕ. Κομοτηνής: "Τα μωρά τα φέρνει ο πελαργός" των Μιχάλη Ρέππα - Θανάση Παπαθανασίου, "Τύμπανο τρομπέτα και κόκκινα κουφέτα" του Γιάννη Ξανθούλη, "Το φιντανάκι" του Παντελή Χορν, "Μιας πεντάρας νιάτα" των Ασημάκη Γιαλαμά – Κώστα Πρετεντέρη, "Η αυλή των θαυμάτων" του Ιάκωβου Καμπανέλλη, ο "Λεπρέντης" του Μιχαήλ Χουρμούζη, ο "Μανδραγόρας" του Νικολό Μακιαβέλι, κ.ά.
Το 2008 ανέβασε σε μορφή λαϊκού ορατορίου το ποιητικό έργο του Οδυσσέα Ελύτη «Ο Ήλιος ο Ηλιάτορας» σε Κομοτηνή, Αλεξανδρούπολη και Σαμοθράκη. Το 2010 κυκλοφόρησε από τη Lyra ο διπλός δίσκος «Αυτά που ρωτάς – Ζωντανά στο Κύτταρο», με αποσπάσματα από τις εμφανίσεις του στη μουσική σκηνή «Κύτταρο» της Αθήνας (Νοέμβριος 2009). Στο δίσκο αυτό υπάρχουν κυρίως παλιά, αλλά και ορισμένα καινούργια τραγούδια.
Ο Θανάσης Γκαϊφύλλιας μελοποίησε και ερμήνευσε σημαντικούς ποιητές και στιχουργούς, όπως Κώστας Καρυωτάκης, Μιχάλης Κατσαρός, Γεώργιος Δροσίνης, Γιώργος Σουρής, Γιάννης Ρίτσος, Κώστας Βάρναλης, Μιχάλης Γκανάς, Ναζίμ Χικμέτ, Τζελαλαντίν Ρούμι, Μάνος Ελευθερίου, Αντώνης Παπαϊωάννου, Τάσος Σαμαρτζής, Άκος Δασκαλόπουλος, κ.ά.
Συνεργάστηκε, από το 1968 έως σήμερα, τόσο στη δισκογραφία, όσο και σε ζωντανές εμφανίσεις, με τους σημαντικότερους Έλληνες μουσικοσυνθέτες, ενορχηστρωτές, τραγουδοποιούς, τραγουδιστές και συγκροτήματα.
Το 2012 συμμετείχε ως γκεστ σταρ στην κινηματογραφική ταινία του Αλέξανδρου Κωνσταντάρα "Η Επιστροφή του Λαζάρου" (The Retum of Lazarus).
Το Σάββατο 29 Αυγούστου 2009, στη Μαρώνεια Ροδόπης, πραγματοποιήθηκε ένα από τα μεγάλα του όνειρα. Έγιναν τα εγκαίνια της επανάχρησης, έπειτα από αιώνες, του μοναδικού σωζόμενου αρχαίου θεάτρου της Θράκης, του περίφημου Αρχαίου Θεάτρου Μαρώνειας. Για το γεγονός αυτό εργάστηκε δεκαπέντε χρόνια μέσα από τον "Σύλλογο Φίλων Αρχαίου Θεάτρου Μαρώνειας" που ίδρυσε ο ίδιος για την ανέγερση, αναστήλωση και επαναλειτουργία του θεάτρου.
Πηγές
Κατηγορία:Έλληνες στιχουργοί Κατηγορία:Έλληνες κιθαρίστες Κατηγορία:Έλληνες μουσικοί Κατηγορία:Έλληνες τραγουδοποιοί Κατηγορία:Έλληνες ροκ μουσικοί
Άλμπερτ Γκύντερ
Ο Άλπερτ Καρλ Λούντβιχ Γκότχιλφ Γκύντερ FRS (Albert Karl Ludwig Gotthilf Günther, και Albert Charles Lewis Gotthilf Gunther 3 Οκτωβρίου 1830 – 1 Φεβρουαρίου 1914), Γερμανο-Βρετανός ζωολόγος.
Ο Γκύντερ γεννήθηκε στο Έσλινγκεν στη Σουηβία (Βυρτεμβέργη). Σπούδασε θεολογία στη Βόννη και το Βερολίνο και αργότερα ιατρική στο Τύμπιγκεν. Πήγε στο Βρετανικό Μουσείο το 1857, όπου εργάστηκε στην ιχθυολογία. Μετά τον θάνατο του Τζον Έντουαρντ Γκρέι το 1875, διορίστηκε Φύλακας στη Ζωολογία στο Μουσείο Φυσικής Ιστορίας Λονδίνου, θέση την οποία κράτησε μέχρι το 1895. Το μεγάλο έργο της ζωής του ήταν το οκτάτομο Catalogue of Fishes (Κατάλογος Ψαριών, 1859-1870). Εργάστηκε επίσης σε ερπετά και αμφίβια στη συλλογή του Μουσείου. Το 1864 ίδρυσε το Αρχείο Ζωολογικής Λογοτεχνίας (Record of Zoological Literature) και εργάστηκε ως συντάκτης του για έξι χρόνια.
Ο Γκύντερ εξελέγη Ακόλουθος της Βασιλικής Εταιρίας το 1867 της οποίας ανέλαβε αντιπρόεδρος το 1875-6. Ήταν στο Συμβούλιο της Ζωολογικής Εταιρείας για σχεδόν σαράντα χρόνια (1868–1905). Εξελέγη Ακόλουθος της Εταιρείας του Λινναίου (Linnaean Society) το 1877 και ανέλαβε πρόεδρός τς το 1896-1900. Έγινε Βρετανός πολίτης το 1874. Πέθανε το Κιου Γκάρντενς (τότε στο Σάρει) την 1η Φεβρουαρίου 1914.
Παραπομπές
Κατηγορία:Ζωολόγοι
Φρούριο Νάσσαου (Κουρασάο)
Το Φρούριο Νάσσαου (ολλανδικά: Fort Nassau), επισήμως γνωστό ως Φρούριο Οράνιε Νάσσαου (ολλανδικά: Fort Oranje Nassau) προς τιμήν του Οίκου της Οράγγης, σπανίως, ωστόσο, αναφερόμενο υπό την συγκεκριμένη ονομασία, είναι οχύρωση το οποίο βρίσκεται σε υψόμετρο 68 μέτρων επάνω από το Σόττεγκατ, το λιμάνι του Βίλλεμστατ , πρωτεύουσας του νησιού του Κουρασάο , αυτόνομου κράτους του Βασιλείου των Κάτω Χωρών στις Αντίλλες. μικρογραφία|αριστερά|250px|Άποψη του φρουρίου, το 2007, όπισθεν της Γέφυρας της Βασίλισσας Γιουλιάνα. Το 1797 ανεγέρθηκε ως Φρούριο Δημοκρατία (ολλανδικά: Fort Republiek). Εκείνη την περίοδο, το Κουρασάο αποτελούσε, απλώς, ολλανδική αποικία. Το κράτος συνέβαλε στην ανέγερση του φρουρίου μέσω της κατάθεσης ποσού της τάξεως των 60.000 φλορινιών υπέρ του συγκεκριμένου σκοπού. Το 1807, κατελήφθη από τους Βρετανούς, ωστόσο, το 1816, ανακατελήφθη από το Βασίλειο των Κάτω Χωρών. Η περιοχή του Όρμου της Αγίας Άννης, καθώς και τμήμα του κέντρου του Βίλλεμστατ, βρίσκονταν υπό την εποπτεία του φρουρίου. Σήμερα, αποτελεί φάρο του λιμανιού, καθώς και του πύργου ελέγχου. Με σημείο εκκίνησης το 1959, παράλληλα, στεγάζει, εντός των τειχών του, εστιατόριο. Το φρούριο παραμένει, σε μεγάλο βαθμό, στην αρχική κατάστασή του.
Παραπομπές
Κατηγορία:Φρούρια στο Κουρασάο Κατηγορία:Ιστορία του Βίλλεμστατ Κατηγορία:Κτίρια και κατασκευές στο Βίλλεμστατ
Θανάσης Κωστούλας
Ο Θανάσης Κωστούλας (γεννήθηκε στις 24 Μαρτίου 1976 στον Βόλο) είναι Έλληνας πρώην διεθνής ποδοσφαιριστής που αγωνιζόταν ως αμυντικός.
Σε συλλογικό επίπεδο
Ξεκίνησε σε επαγγελματικό επίπεδο την περίοδο 1993-94 αγωνιζόμενος στον Ολυμπιακό Βόλου. Ακολούθησε μία πενταετία στην Καλαμάτα, ενώ το μεγάλο άλμα στην καριέρα του πραγματοποιήθηκε το 1999 όταν και υπέγραψε στον Ολυμπιακό Πειραιώς, με τον οποίο κατέκτησε έξι πρωταθλήματα.
Τον Ιανουάριο του 2007 συμφώνησε να συνεχίσει την καριέρα του στη Skoda Ξάνθη, όπου παρέμεινε έως το 2011. Επόμενος σταθμός της πολύχρονης καριέρας του υπήρξε ο Αστέρας Τρίπολης, όπου αγωνίστηκε επί μία διετία. Το 2013 επέστρεψε στον Ολυμπιακό Βόλου, στην ομάδα όπου είκοσι χρόνια νωρίτερα είχε ανδρωθεί ποδοσφαιρικά.
Έχει συνολικά αγωνιστεί σε 335 αγώνες στην Α΄ Εθνική και μέχρι την αποχώρησή του σε επαγγελματικό επίπεδο το καλοκαίρι του 2014, κατείχε το ρεκόρ των περισσότερων συμμετοχών στην πρώτη τη τάξει κατηγορία από τους εν ενεργεία τότε ποδοσφαιριστές.
Στις εθνικές ομάδες
Το 2001 πραγματοποίησε δύο συμμετοχές με την εθνική Ελλάδας, υπό τις οδηγίες του Βασίλη Δανιήλ. Υπήρξε μέλος της εθνικής Ελπίδων που έλαβε μέρος στον τελικό του ευρωπαϊκού πρωταθλήματος Ελπίδων (Κ-21) το 1998, εναντίον της Ισπανίας.
Πηγές
Κατηγορία:Ποδοσφαιριστές Π.Σ. Καλαμάτας Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές Ολυμπιακού Βόλου Κατηγορία:Ποδοσφαιριστές Α.Ο. Ξάνθη Κατηγορία:Έλληνες ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Αστέρα Τρίπολης Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Εθνικής Ελλάδας Κ21
Ερρίκος του Στόλμπεργκ-Βέρνιγκεροντε
Ο Ερρίκος (γερμ. Heinrich, 25 Σεπτεμβρίου 1772 - 16 Φεβρουαρίου 1854) από τον Οίκο του Στόλμπεργκ ήταν κόμης του Στόλμπεργκ-Βέρνιγκεροντε.
Βιογραφία
Ήταν ο πρωτότοκος γιος του Χριστιανού-Φρειδερίκου κόμη του Στόλμπεργκ-Βέρνιγκεροντε και της Αυγούστας-Ελεονόρας (1748-1821), κόρης του κόμη του Στόλμπεργκ-Στόλμπεργκ.
Γεννήθηκε στο κάστρο Βέρνιγκεροντε και απεβίωσε εκεί σε ηλικία 82 ετών.
Οικογένεια
Νυμφεύτηκε πρώτα το 1799 την Ιωάννα (Τζέννυ) πριγκίπισσα του Σένμπουργκ-Βάλντενμπουργκ (1780-1809) και είχε τέκνα:
Το 1809 απεβίωσε η Ιωάννα και ο Ερρίκος έκανε δεύτερο γάμο το 1810 με την Εμπερχαρντίνε βαρόνη φον ντερ Ρεκ, κόρη του Έμπερχαρτ φον ντερ Ρεκ υπουργού της Πρωσίας (1785-1852) και είχε τέκνα:
Πηγές
Κατηγορία:Γερμανοί ευγενείς
Ναΐφ
thumbnail|right|250px|Παράδειγμα τέχνης ναΐφ του [[Henri Rousseau. The Repast of the Lion (π. 1907)]]
right|thumb|250px|Η Κιβωτός του Νώε,του Edward Hicks